Fjármála - og efnahagsráðherra , Bjarni Benediktsson , hefur auglýst embætti bankastjóra Seðlabanka Íslands laust til umsóknar . Þetta kemur fram í fréttatilkynningu frá efnahags - og fjármálaráðuneytinu . Seðlabankastjóri stýrir Seðlabanka Íslands og ber ábyrgð á rekstri hans og fer með ákvörðunarvald í öllum málefnum hans sem ekki eru falin öðrum samkvæmt lögum um Seðlabanka Íslands . Már Guðmundsson er sem kunnugt er seðlabankastjóri . „ Fjármála - og efnahagsráðherra skipar seðlabankastjóra Seðlabanka Íslands til fimm ára í senn , sbr. 1. mgr. 23. gr. laga nr. 36 / 2001 , um Seðlabanka Íslands , með síðari breytingum . Aðeins er hægt að skipa sama mann seðlabankastjóra tvisvar sinnum . Seðlabankastjóri skal fullnægja almennum starfsgengisskilyrðum skv. 6. gr. laga nr. 70 / 1996 , um réttindi og skyldur starfsmanna ríkisins , “ segir í tilkynningu frá efnahags - og fjármálaráðherra . Auglýsingin er birt í Lögbirtingablaðinu og á starfatorgi , en jafnframt verður hún birt í dagblöðum . Umsóknarfrestur er til föstudagsins 27. júní 2014 . Auglýsing Fjármála - og efnahagsráðherra tilkynnti í febrúar sl. að endurskoðun laga um Seðlabanka Íslands stæði fyrir dyrum og var stofnaður starfshópur sem vinnur að því að leggja mat á æskilegar breytingar . Hópurinn hefur það að markmiði að treysta trúverðugleika og sjálfstæði bankans og traust á íslenskum efnahagsmálum , að því er segir í fréttatilkynningu frá efnahags - og fjármálaráðuneytinu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .